पाएं अपने शहर की ताज़ा ख़बरें और फ्री ई-पेपरडाउनलोड करें
हिसार. कोयला ब्लॉक आवंटन घोटाले में नवीन जिंदल की गिरफ्तारी की मांग को लेकर बुधवार को जिंदल हाउस के बाहर प्रदर्शन कर रहे भाजपा और हजकां कार्यकर्ताओं पर पुलिस ने लाठीचार्ज कर दिया। इसमें दोनों दलों के करीब 25 कार्यकर्ता घायल हो गए। पुलिस ने मौके से तीन लोगों को हिरासत में लिया। पुलिस ने 26 लोगों को नामजद करते हुए करीब 50 अन्य के खिलाफ गंभीर चोट मारने और ड्यूटी में बाधा पहुंचाने का मामला दर्ज किया है।
भाजपा और हजकां ने सांसद नवीन जिंदल और उनकी माता विधायक सावित्री जिंदल के आवास के घेराव की चेतावनी दी थी। इसमें ये खुलासा नहीं किया गया कि वे जिंदल हाउस के मेन गेट पर कालिख पोतेंगे। करीब 150 कार्यकर्ताओं ने जिंदल हाउस के बाहर करीब आधे घंटे तक नारेबाजी की। नेताओं ने बारी-बारी भाषण दिए औैर गेट को रंगने की चेतावनी देते रहे। इस दौरान पुलिस ने भी संयम बरता और बल प्रयोग नहीं किया।
रणनीति बदली तो बिगड़े हालात
प्रदर्शनकारी कालिख पोतने के लिए गेट की तरफ बढ़ने लगे तो पुलिस सामने आ गई और उन्हें रोका। इसी दौरान मामला बिगड़ गया। पुलिस ने उन्हें खदेड़ना शुरू किया तो मामला अनियंत्रित हो गया। नेताओं और प्रदर्शनकारियों पर पुलिस ने लाठियां भांजनी शुरू कर दीं। कुछ कार्यकर्ता अपने वाहनों में सवार होकर भागने लगे तो पुलिस ने उन्हें भी नहीं बख्शा। पुलिस करीब 15 मिनट तक दिल्ली रोड पर दोनों पार्टी कार्यकर्ताओं को खूब छकाया।
गौरतलब है कि सीबीआई ने मंगलवार को पूर्व कोयला मंत्री दसारि नारायण राव और जिंदल के खिलाफ मामला दर्ज किया था। 15 से ज्यादा स्थानों पर छापे भी मारे थे।
(आगे तस्वीरों में देखें कैसे बद से बदतर हो गए हालात)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva hin_Deva zho_Hant eng_Latn